Maruay Huakia

Maruay Huakia เกิดที่ประเทศ Sarakhand ประเทศที่ไม่ได้บันทึกอยู่บนแผนที่โลก โดยที่เขาเกิดมาพร้อมกับความผิดปกติทางสื่อประสาท ทำให้เขามีอาการบ้าจี้ที่จะควบคุมตัวเองไม่ได้เวลาถูกสั่งด้วยน้ำเสียงข่มขู่หรือเสียงดัง เขาเติบโตมาด้วยการที่ถูก bully โดยเพื่อนที่โรงเรียนเนื่องจากอาการป่วยของเขา พ่อแม่ของเขาพยายามพาเขาไปรักษาอยู่เรื่อยๆ แต่ก็ยังไม่สามารถรักษาได้ เขาต้องทนถูก bully ซ้ำแล้วซ้ำเล่าตั้งแต่เด็กยันโตจนกลายเป็นคนที่ขาดความมั่นใจ แต่การที่เขาถูก bully อยู่บ่อยๆ นี้ก็ทำให้เขาเป็นคนที่มีความเห็นอกเห็นใจผู้อื่น และมีน้ำใจที่พร้อมหยิบยื่นให้กับคนที่ไม่รู้จักได้

เขาใช้ชีวิตเรื่อยเปื่อยไปกับการทำงานรับจ้างทั่วไปตั้งแต่ขับวินมอเตอร์ไซค์ ขับแท็กซี่ ส่งของ จนมีความเชี่ยวชาญในการขับรถ และเคยลงแข่งรถข้างถนนเพื่อหาเงินพิเศษอยู่บ่อยครั้ง นอกจากนี้ยังเป็นคนที่ชอบเล่นเกมแนว flight simulator เป็นอย่างมาก จึงทำให้มีความสามารถในการขับอากาศยาน และได้ทำงานเป็นนักบินเถื่อนขนของผิดกฎหมายข้ามประเทศอยู่บ้าง

เขาใช้ชีวิตเรื่อยเปื่อยจนเกิดความเหนื่อยหน่าย และอยากหาอะไรใหม่ๆ ทำ จนอยู่มาวันหนึ่งเขาได้ยินว่ามีประเทศที่ชื่อ Noah กำลังเปิดรับสมัครแรงงานเข้ามาเป็นพลเมือง ทำให้ตัวเขาเองอยากจะออกจากกรอบเดิมๆ จากที่ตัวเองเคยอยู่จึงได้ยื่นขอสมัครวีซ่า และได้เข้ามาตั้งถิ่นฐานอยู่ที่เมือง Los Santos รัฐ San Andreas ประเทศ Noah

## Noah Chapter 1 Act I: Beginning

ในวันแรกที่เขาเข้ามาในประเทศ Noah เขาได้พบกับ Samruay Bigbanana (aka ลุงสำรวย กล้วยใหญ่) ระหว่างที่เขาไปซื้อมีดทำหมูที่ Mega Mall ที่มาซื้อของเหมือนกัน พอได้พูดคุยจึงรู้สึกถูกคอกัน และได้พาลุงสำรวยไปสอบใบขับขี่ด้วยกันและได้แลกเบอร์โทรไว้เผื่อติดต่อกัน

หลังจากที่สอบใบขับขี่เสร็จ เขาก็ได้ขับรถไปยังเล้าหมู โดยหลังจากที่เพิ่งเข้า Los Santos Freeway ได้ไม่นาน เมืองก็เกิดไฟดับ และเมื่อเข้ามาอีกที รถของเขาก็หายไป เขาจึงต้องขโมยรถประชาชนท้องถิ่นแถวนั้นเพื่อกลับมาเบิกรถที่อู่เจ๊ส้ม พอมาถึงที่อู่ เขาก็ได้พบกับ Jeud Greentea (aka ลุยจิ BKH) ที่มาถึงก่อน แต่ไม่มีเงินจ่ายค่าเบิกรถ เขาจึงให้ Jeud ยืมเงินไปส่วนหนึ่ง หลังจากที่ Jeud เบิกรถและขับออกไปแล้ว เขาก็เพิ่งเห็นว่าตัวเองก็มีเงินไม่พอเหมือนกัน เมื่ออับสิ้นหนทาง เขาจึงเดินมาที่สน. Mission Row และได้พบกับ Zero Zoo (จนท.ศูนย์) จึงได้ขอยืมเงิน เพราะโทรหาลุงสำรวยไม่ติด ไม่รู้จะไปพึ่งพาใครแล้ว ถึงสามารถกลับไปเบิกรถออกมาได้

หลังจากที่เขาทำงานที่โรงเชือดหมูได้ไม่นาน เขาก็ขับรถมาเจอกับ Appa Shelby (aka ลุงอัพ) ที่รถหายระหว่างทาง เขาจึงได้รับลุงอัพขึ้นรถมาและอาสาพาไปซื้อของและพาไปส่งที่อู่เจ๊ส้ม แถมยังให้เงินลุงอัพยืมเพื่อไปเบิกรถอีกด้วย แต่ด้วยความรุงรัง เขาก็ไม่ได้แลกเบอร์กับลุงอัพไว้

หลังจากทำงานเชือดหมูได้วันเดียว เมืองก็เกิดไฟดับระหว่างเดินทางอีกครั้ง แต่คราวนี้เขาถูกประชาชนท้องถิ่นขับรถชนจนสลบ และได้กดส่งสัญญาณขอความช่วยเหลือ แต่หมอกลับหาร่างไม่เจอ เนื่องจากเขาสลบอยู่บน Palamino Freeway ซึ่งอยู่ชั้นบนของ Los Santos Freeway เขาจึงหมดสติไป และได้ฟื้นขึ้นมาที่โรงพยาบาลจิตเวชโดยที่จำอะไรไม่ได้เลย จำได้แต่ชื่อตัวเองเท่านั้น (จากประวัติของเมืองพบว่าเขาเป็นผู้ป่วยความจำเสื่อมรายแรกของเมือง) หลังจากที่ฟื้น สิ่งแรกที่เขาคิดได้คือต้องหาคนที่เขารู้จักก่อน เขาพยายามถีบรถข่มขู่ประชาชนท้องถิ่นที่ขับรถผ่านมาหน้าโรงพยาบาล แต่ก็ดันมีตำรวจขับผ่านมาเจอ เขาจึงถูกควบคุมตัวมาที่สน. Mission Row (ทราบทีหลังว่าตำรวจที่จับตัวมาคือ Zohan Sandler) แต่หลังจากอธิบายเหตุผลต่างๆ และได้แจ้งว่าจำอะไรไม่ได้จนตำรวจสงสาร ตำรวจจึงยอมหยวนๆ ให้โดยการไม่เอาความข้อหาทำลายทรัพย์สิน

หลังจากที่เคลียร์เรื่องคดีความแล้ว เขาก็ได้พบกับ Appa Shelby (aka ลุงอัพ) มาที่หน้าสน. พอดี ลุงอัพที่เคยได้รับความช่วยเหลือมาก่อนจึงอาสาที่จะพาเขาตามหาลุงสำรวย แถมยังให้ยืมรถฟรีๆ อีกด้วย ด้วยบุญคุณในครั้งนี้ เขาจึงได้นับถือลุงอัพเป็นเสมือนพ่อคนที่สองของเขา โดยที่ไม่รู้เลยว่า พ่อคนที่สองคนนี้ จะเปลี่ยนแปลงชีวิตเขาไปตลอดกาล

จากนั้นไม่นาน เขาได้พบกับลุงสำรวยอีกครั้ง หลังจากที่ลุงสำรวยทราบเรื่อง จึงได้ให้เงินเป็นจำนวนหนึ่งพร้อมขวานตัดไม้ให้กับเขา และได้เสนองานเทาๆ ให้ทำ โดยลุงสำรวยได้ไหว้วานให้เขาไปขโมยปูนมาส่งให้ โดยลุงสำรวยจะเงิน $50 ต่อปูน 1 ถุง และได้บอกจุดที่สามารถขโมยปูนได้ ทีแรกเขาก็อึดอัดใจเนื่องจากเขาไม่อยากทำผิดกฎหมายเพราะกลัวโดนค่าปรับ แต่ด้วยบุญคุณแล้ว เขาจึงต้องทำ แต่หลังจากนั้นลุงสำรวยก็หายสาบสูญไปเลย

ในระหว่างนี้ก็เริ่มมีคนรู้เรื่องที่ว่าเขาเป็นโรคบ้าจี้มากขึ้น และเขามักจะถูก Dang Bailey และ Prikdang Lunaconstark ไถเงินอยู่เสมอ จนเขาเริ่มทนไม่ไหวเพราะแทบไม่มีเงินติดตัวแล้ว จึงได้ไปแจ้งความกับ Czow Kham และได้ขอรับการรักษาที่โรงพยาบาล Pillbox Hill โดยมี Carrot Carotene เป็นแพทย์เจ้าของคนไข้ที่ให้เขาเข้ารับการบำบัดด้วยกัญชา

ต่อมาเขาได้เจอกับลุงอัพอีกครั้งที่เล้าหมู ลุงอัพได้เสนองานให้เขาเป็นพนักงานทั่วไปของบริษัท Noah Entertainment (บริษัทบังหน้าของ Beyond Teletubbies Family) ต้นสังกัดของวงไอดอลชื่อดัง Noah48 โดยจะทำหน้าที่เป็นคนจัดหาปูนและน้ำมันมาส่งให้บริษัทเพื่อหารายได้จุนเจือบริษัท พร้อมกันนี้เขาก็ได้พบกับ Lee Keawhuad (aka อาลี), Lek Yebhod (aka ม้องค์เล็ก) และ Khaolam Nongyai (aka ม้องค์หลาม) รวมถึงพี่หนุ่ม (มาทราบทีหลังว่าจริงๆ แล้วคือตัวตนจริงๆ ของ Nimm Noah48) โดยในตอนแรกนั้น ลุงอัพยังไม่ไว้ใจให้เขาทำงานใหญ่นักเนื่องจากอาการบ้าจี้ของเขาที่โดนอาลีแกล้งสั่งให้ต่อยลุงอัพอยู่บ่อยๆ

จากนั้นไม่นาน ในระหว่างที่เขาเดินทางมายังประเทศ Noah ทางเครื่องบิน เครื่องบินของเขานั้นก็ได้ประสบอุบัติเหตุ และได้ตกลงกลางทะเล เขาหมดสติเนื่องจากจมน้ำ แต่โชคดีที่คลื่นได้ซัดเขาขึ้นมายังเกาะแห่งหนึ่งซึ่งมีหอคอยแปลกๆ อยู่ตรงกลางเกาะ เขาไม่รู้ว่าจะต้องทำอะไร จึงได้ปีนขึ้นไปบนหอคอยแห่งนั้นและได้เจอกับชายปริศนาคนหนึ่งชื่อมิสเตอร์โปโป้ เขาได้บอกว่าที่นึ่คือเกาะที่ห่างไกล ไร้ผู้คนและไม่มีเรือลำไหนสามารถเข้ามาได้ ทางเดียวที่จะออกไปจากเกาะแห่งนี้ได้คือต้องว่ายน้ำกลับออกไป แต่คนที่จะทำได้นั้นต้องมีความแข็งแกร่งทางร่างกายเป็นอย่างมาก ซึ่งเขาอาจจะต้องใช้เวลาฝึกถึง 5 ปี แต่โชคดีที่หอคอยแห่งนี้มีห้องแห่งกาลเวลาที่เวลา 5 ปีในห้องแห่งนี้จะใช้เวลาในโลกภายนอกเพียงแค่ 2 ชั่วโมง เขาจึงได้เข้าไปฝึกฝนร่างกายจนแข็งแกร่ง แถมยังหายขาดจากโรคบ้าจี้ด้วยกัญชาที่หมอ Carrot ให้มา และสามารถว่ายน้ำกลับมาที่ Noah ได้อีกครั้ง

หลังจากที่กลับมายัง Noah ทุกคนต่างก็ตื่นตกใจกับรูปลักษณ์ของเขาที่เปลี่ยนไป จากคนติ๋มๆ ที่ไม่ค่อยมีความมั่นใจ ก็กลายเป็นคนรูปร่างกำยำ น่าเกรงขาม ซึ่งแม้แต่โคตร Twin Monks Savage แห่งลัทธิพุทธซี่เองก็ยังนับถือในความแข็งแกร่งของเขา

แต่คนที่แข็งแกร่งก็ต้องมีจุดอ่อน เมื่อวันหนึ่งเขาได้มาพบกับ Iris Louis ในขบวนรถแห่ และได้พูดคุยถูกคอจนสนิทสนมกัน และได้คบกันด้วยความสัมพันธ์ที่ไม่ชัดเจน และคิดไปเองว่า Iris นั้นมีใจให้เขาแบบคนรักกัน จนวันหนึ่งเขาได้ไปพบกับ Iris ยืนคุยกับหมอ Nimbus Butcher (aka หมอนิม) ผู้อำนวยการโรงพยาบาล Pillbox Hill อย่างสนิทสนม จึงได้เข้าไปคุยกับหมอนิมแล้วได้ทราบความว่าหมอนิมกับเธอนั้นก็กำลังคบกันอยู่เหมือนกัน จึงได้เกิดการโต้เถียงกัน และในระหว่างที่โต้เถียงกันนั้น Iris ก็ได้สารภาพออกมาว่าเธอไม่อาจเลือกใครได้ จึงเลือกที่จะจบความสัมพันธ์กับทั้งคู่ แล้วก็วิ่งออกมาขึ้นรถและขับหนีไปเลย ด้วยความเศร้าโศกเสียใจ เขาจึงขับรถขึ้นไปยังเขา Mt.Chiliad และได้ประสบอุบัติเหตุจนความจำเสื่อม โดยในระหว่างที่ความจำเสื่อมนี้ Iris ก็ได้กลับมาหาเขาเพื่อรับผิดชอบความผิดที่ตนได้กระทำต่อเขาด้วยการช่วยพาเขาไปยังสถานที่ที่ทั้งคู่เคยไปด้วยกัน จนเขาฟื้นคืนความทรงจำที่ทำให้เขากลับมาเจ็บปวดอีกครั้ง

หลังจากฟื้นคืนความทรงจำได้ เขาก็ตัดสินใจที่จะออกบวช โดยได้ขอคำปรึกษาจากม้องค์หลาม และม้องค์หลามได้ให้คำแนะนำกับเขาว่า

> *"ก่อนที่จะรักคนอื่น นายจะต้องรักตัวเองให้ได้ก่อน"*
>
>

จากนั้นเขาจึงได้ออกบวชและออกธุดงค์เพื่อตีความปริศนาธรรมที่ม้องค์หลามได้ให้ไว้จนตาสว่างว่าเราต้องทำตัวเองให้มีคุณค่าก่อนเพื่อคนอื่นจะได้มารักตัวเองได้ และสามารถตัดใจจาก Iris แล้วเดินหน้าต่อในความสัมพันธ์ฉันท์เพื่อน แต่ต่อมาม้องค์เล็กก็ได้เดินมาบอกว่า

> *"นายจะคิดมากอะไรวะ ปริศนาธรรมนั่นก็แค่บอกว่าให้นายหาเงินมาเปย์ตัวเองแค่นั้นเอง"*
>
>

เขาจึงได้ขยันทำมาหากินจนสามารถซื้อรถ Jester มาขับแบบโก้ๆ ได้ และได้รับการบวชอย่างเต็มตัวจนกลายเป็น "พระมารวย" แห่งลัทธิพุทธซี่ได้ในเวลาต่อมา ซึ่งตามธรรมเนียมแล้ว คนที่เป็นพระในลัทธิพุทธซี่จะต้องเป็นสแตนด์ที่คอยให้ความช่วยเหลือใครสักคนในลัทธิ เช่นเดียวกับที่ม้องค์เล็กที่เป็นสแตนด์ให้กับนิ่ม และม้องค์หลามที่เป็นสแตนด์ให้กับนุ่ม ส่วนลุงอัพไม่จำเป็นต้องมีสแตนด์ เพราะลุงอัพเป็นคนที่มีพลังเป็นอมตะ สุดท้าย พระมารวยจึงได้กลายไปเป็นสแตนด์ให้กับอาลี และคอยขับรถพาเขาไปขายโคเคน และวิ่งวินเถื่อนหน้าโรงพยาบาล คอยรีดไถคนป่วยที่ไม่มีรถกลับอยู่บ่อยครั้ง

## Noah Chapter 1 Act II: Built to Fall

หลังจากที่ได้รับเลื่อนเป็นพระมารวยแล้ว ลุงอัพก็ได้เลื่อนขั้นให้เขาเป็นบอดี้การ์ดให้กับ Noah48 ที่จะคอยรักษาความปลอดภัยและรักษาภาพลักษณ์ให้กับคู่หูไอดอลชื่อดังให้ดูดีอยู่เสมอ และยังต้องทำงานเบื้องหลังคอยหาน้ำกลั่น น้ำมัน ปูนมาผลิตโคเคนเพื่อจุนเจือบริษัทอีกด้วย

แต่แล้ววันหนึ่งก็เกิดเรื่องอื้อฉาวขึ้นเมื่อ Noah48 ได้รับว่าจ้างให้ไปเล่นในงานเลี้ยงแห่งหนึ่งที่คลับ Tequilala และนุ่มได้ไปมีเรื่องกับสาวลูกครึ่งชื่อ Many และได้เกิดการทำร้ายร่างกายขึ้นโดยที่นุ่มได้ต่อยสวนเข้าไปในอวัยวะเพศของ Many จนโบ๋ จนถูกคนเรียกกันสนุกปากว่า "เมนี่ฮีโบว์" และถูกจับกุมตัวดำเนินคดีข้อหาทำร้ายร่างกายโดยเจตนาและคุกคามทางเพศ และเนื่องจากการที่ก่อเรื่องในที่สาธารณะ ทำให้คราวนี้ทางบริษัทไม่สามารถปิดข่าวได้ และข่าวได้แพร่กระจายไปทั่วเมืองจนทุกคนในเมืองต่างก็เรียกนุ่มว่า "ไอดอลขี้คุก" จนความนิยมของ Noah48 เริ่มเสื่อมลงเรื่อยๆ ซ้ำร้าย นุ่มก็ยังติดเหล้า ติดบุหรี่ และก่อเรื่องไม่เว้นแต่ละวันเนื่องจากอารมณ์โมโหที่ถูกเรียกว่า "ไอดอลขี้คุก" และได้ถูกม้องค์เล็ก ม้องค์หลาม นิ่ม ลุงอัพ และอาลีจับถ่วงน้ำเพื่อปรับทัศนคติ แต่ก็ไม่ได้ดีขึ้นเลย จนลุงอัพทนไม่ไหว ได้เรียกสื่อมวลชนเข้ามาเปิดโต๊ะแถลงการณ์หน้าสน. Mission Row ขอฉีกสัญญาและเฉดหัวนุ่มออกจาก Noah48

หลังจากการแถลงการณ์ พระมารวยได้พาลุงอัพกับนิ่มไปกดเงินที่ธนาคารใกล้จตุรัสกลางเมือง และได้เจอกับ Badtz Corleone กับ Dang Bailey ที่เป็นแฟนคลับมาขอถ่ายรูปกับนิ่ม จึงได้พูดคุยกัน แต่ระหว่างนั้นก็มีชายฉกรรจ์สองคนพร้อมปืนพกลงมาเอาปืนขู่ทุกคนและบอกให้ลุงอัพกับนิ่มไปขึ้นรถ และสั่งให้คนที่เหลือไปคุกเข่าอยู่ในธนาคาร ก่อนที่จะลักพาตัวทั้งสองไป หลังจากที่โจรลักพาตัวทั้งสองไป พระมารวยก็ได้โทรแจ้งตำรวจ และโทรไปบอก Twin Monks Savage ให้ติดตามโจรลักพาตัวไป เมื่อโจรทั้งสองหมดทางเลือก พวกโจรจึงได้บุกมาที่โรงพยาบาล พร้อมทั้งจับหมอและผู้ป่วยในโรงพยาบาลเป็นตัวประกัน โดยได้ทิ้งลุงอัพที่บาดเจ็บไว้ และจับตัวหมอ Carrot ไปแทน และได้หนีไปทางไร่องุ่น ก่อนที่จะทำร้ายหมอ Carrot จนสลบ และสุดท้ายตำรวจสามารถไล่ตามจนไปจนมุมที่ร้านเสื้อผ้าบริเวณใกล้ๆ คลองแถวๆ Fort Zancudo และสถานการณ์ก็สิ้นสุดลงด้วยการที่ตำรวจระดมยิงผู้ต้องหาทั้งสองจนบาดเจ็บสาหัส และสามารถช่วยนิ่มออกมาได้

หลังจากที่นิ่มผ่านเหตุการณ์นั้นมาได้ก็เกิดอาการ PTSD จนไม่สามารถทำงานได้ และได้ออกไปรักษาสภาพจิตใจที่ต่างประเทศ จนทำให้บริษัทเริ่มขาดรายได้จนลุงอัพก็เกิดอาการเครียดและได้เดินทางหนีความเครียดไปอยู่ต่างประเทศ ซ้ำร้ายอาลีก็ยังต้องไปช่วยงาน Mengchai Sniper พี่ชายที่พลัดพรากจากกันตั้งแต่เด็กๆ แล้วบังเอิญมาเจอกันที่ Noah จนทำให้แก๊ง Beyond Teletubbies Family อยู่ในภาวะสุญญากาศ พระมารวยจึงได้กลับมาทำงานที่โรงเชือดหมูอีกครั้ง

ระหว่างช่วงนี้เอง พระมารวยได้มาพบกับหมออังอัง ซึ่งเป็นแม่บุญธรรมของ Makhin Jaidee เพื่อนของเขาในงานมีตติ้งอำลาบิ๊กไบค์ และได้ออกทริปไปด้วยกันและดูเหมือนจะชอบพอกัน แต่ยังไม่ทันได้ขอเป็นแฟน หมออังอังก็หายตัวไปจากเมืองอยู่พักหนึ่งจนเขาเริ่มตรอมใจอยู่พักหนึ่งจนสำเร็จวิชาก่อเกิดไร้ใจ และได้เข้าพิธีเจตน์จำนงแห่งไฟ พิธีสำหรับการเลื่อนขั้นพระของลัทธิพุทธซี่ให้กลายเป็นม้องค์อย่างเต็มตัว และได้ถือกำเนิดใหม่เป็นม้องค์มารวย

หลังจากที่ได้รับการแต่งตั้งเป็นม้องค์มารวย เขาก็ถูกพี่ชายทั้งสองอย่างม้องค์เล็กและม้องค์หลามยัดเยียดให้ไปเข้าร่วมแก๊งไคจู โดยมีสมาชิกแก๊งได้แก่ Triple Monks Savage, ลุง Mawin Parker, Trap, และพี่หมื่นเป็นสมาชิกอย่างไม่เต็มใจ แต่เขาก็ไม่ได้มีส่วนร่วมกับแก๊งนี้มากนักเพราะแก๊งนี้มักจะออกปล้นตอนที่เขาไม่อยู่ จนอยู่มาวันหนึ่ง พี่หมื่นและลุงมาวินได้มาเล่าให้ฟังว่าแก๊งไคจูกำลังถูกแก๊งของ Bung Zeed ปองร้ายและหมายเอาชีวิตอยู่ และให้ระวังตัวจาก Aisong Jaopor กับ Namniao Siao Maija ให้ดีๆ แต่ในระหว่างนี้แก๊งไคจูก็ได้เกิดสุญญากาศอีกครั้งเมื่อม้องค์เล็กได้ไปคบกับ Aileen Chana และม้องค์หลามได้ไปคบกับหมอมิ่ม และได้หายตัวไปอยู่ต่างประเทศเป็นเวลานานมากๆ และด้วยความกลัวว่าหญิงที่ตนชอบจะเป็นอันตราย เขาก็ได้จบความสัมพันธ์ที่คลุมเครือระหว่างเขากับหมออังอัง

ระหว่างที่แก๊งไคจูอยู่ในช่วงสุญญากาศนี้ ประเทศ Noah ก็ลุกเป็นไฟจากอัตราอาชญากรรมที่พุ่งสูงขึ้น ทั้งปัญหายาเสพติด การจี้ปล้น การทำร้ายร่างกาย ที่ทำให้ประเทศ Noah ที่สงบสุขและน่าอยู่กลายเป็นฝันร้าย เขาจึงตัดสินใจที่จะสมัครเป็นเจ้าหน้าที่ตำรวจ สังกัด LSPD และได้เข้ารับการผ่าตัดกล้ามให้เล็กลงเพื่อให้ใส่เครื่องแบบตำรวจได้ และสามารถสอบเข้าเป็นนักเรียนตำรวจรุ่น 5 ได้สำเร็จ โดยมีนักเรียนตำรวจร่วมรุ่นได้แก่ Nuu Nuum, Jong Doodmhee, Alexander Poseidon (aka Alexander 'Poseidon' Cassidy), Yao Muaylek, Scott Tits, Deckard Shaw (aka Shaw Orlov), Chloe Masochism, พี่หมื่น, Cookie Caramel, Banana Pants, Stamp Ko, SgtDrake และ Pittorio Intrepid (aka Pully Peeper)

## Noah Chapter 1 Act III: Freeze! This is LSPD!

หลังจากที่ผ่านการสอบเข้าเป็นนักเรียนตำรวจรุ่นที่ 5 ม้องค์มารวยก็ได้พบกับ Nuu Nuum และ Jong Doodmhee และได้พูดคุยถูกคอกันในระหว่างฝึก และได้เป็นนักเรียนตำรวจ 3 คนที่มีคะแนนการปฏิบัติงานที่สูงที่สุดในรุ่น ทั้งสามคนจึงได้ทำพิธีร่วมสาบานเป็นพี่น้องกัน และได้รับสมญาว่า "สามพี่น้องรุ่น 5" และต่อมาได้ตั้งชื่อหน่วยของตัวเองว่า Happy Threesome ที่มีผลงานโดดเด่นในเรื่องการไล่ล่าผู้ต้องหาและการสอบสวน

จากนั้นไม่นาน กรมตำรวจ Noah ก็ได้มีการปรับเปลี่ยนผังองค์กร เขาก็ถูกย้ายให้ไปอยู่ที่สน. Paleto Bay เพื่อช่วยงาน John Just ศิษย์น้องของเขาที่เป็น Commanding officer ของสน. Paleto Bay อยู่ ณ ขณะนั้น ก่อนที่เขาจะทำเรื่องขอย้ายกลับมาที่ LSPD เนื่องจากทาง LSPD ต้องการเจ้าหน้าที่ฝีมือดีเพราะไม่สามารถจัดการกับอาชญากรรมที่เกิดขึ้นบ่อยครั้งได้ จึงทำให้หน่วย Happy Threesome ได้กลับมารวมตัวกันอีกครั้ง

มีครั้งหนึ่งเกิดเหตุขโมยน้ำยาทำความสะอาดร้านค้าบริเวณใกล้ๆ หมู่บ้านจัดสรร Vespucci โดยกลุ่ม Steel Horse ซึ่งเขาถูกเรียกไปเป็นกำลังเสริมและคอยไล่ spot ผู้ต้องหาให้ จนกระทั่งผู้ต้องหาได้ขับเข้าไปในอุโมงค์รถไฟใต้ดินใต้โรงพยาบาล Pillbox Hill ก่อนที่ผู้ต้องหาจะควักอาวุธปืนออกมายิงเจ้าหน้าที่ที่เข้าเหตุจนกระสุนหมด จึงได้ควักอาวุธระยะประชิดมาต่อสู้กับตำรวจจนล้มไปทีละคนจนเหลือแค่เขาคนเดียว ด้วยความกล้าหาญ เขาได้พยายามใช้ปืนเทเซอร์ยิงเพื่อสกัด และรอกำลังเสริมมา แต่เนื่องจากผู้ต้องหามีกัน 4 คนพร้อมอาวุธครบมือ เขาจึงทำได้แค่ยิงถ่วงเวลา พร้อมกับวิ่งเอาชีวิตรอดไปด้วยเพื่อให้สามารถประสานกับกำลังเสริมได้ ก่อนที่ผู้ต้องหาจะขโมยรถตำรวจหนีออกไปได้สำเร็จ แต่จนแล้วจนรอดกำลังเสริมก็ไม่มา เขาจึงแต่งตั้งตัวเองและสั่งการเจ้าหน้าที่ทุกคนให้เข้ามา และบอกว่าต้องทำอะไรบ้าง ทั้งๆ ที่เขายังเป็นแค่นักเรียนตำรวจในตอนนั้น ทำให้เขาได้รับเลือกให้เป็นหัวหน้ารุ่นที่ 5 ขึ้นตรงต่อ Hector Rob รักษาการ Chief Commander ของ LSPD ในขณะนั้น

วันหนึ่ง Jim Hopup อดีตเจ้าหน้าที่พิเศษที่ผันตัวไปเป็นอาชญากรได้ขับรถของ Mengchai Sniper มาที่หน้าสน. ก่อนที่จะเอาไม้เบสบอลทุบต่อหน้า Marshall Butcher เพื่อท้าทายกฎหมาย ก่อนที่ Marshall Butcher จะสั่งให้จนท.มารวยเข้าจับกุมตัว Jim Hopup แล้วยึดไม้เบสบอล ซึ่งสร้างความไม่พอใจให้กับ Jim Hopup มากเนื่องจากเขาได้อ้างว่าเขาเป็นคนร่างกฎหมายเรื่องการพกพาอาวุธ และรถที่เขาทุบก็เป็นรถของเพื่อนเขา ซึ่งเขาสามารถเคลียร์กับเพื่อนเขาเรื่องค่าซ่อมได้ แต่ Marshall ก็ยังยืนยันว่าการกระทำของเขาเป็นการกระทำผิดกฎหมายข้อหาทำลายทรัพย์สิน และกระทำการทำให้ผู้อื่นหวาดกลัวจากการที่เอาไม้เบสบอลมาทุบรถ หลังจากที่พ้นโทษจำคุก Jim Hopup ได้รวบรวมพลพรรคอาชญากรมือฉมังของเมือง และได้ทำการ "ปิดเมืองล่า" ทุกคนที่ใส่เครื่องแบบตำรวจ และได้ไปบอกทุกแก๊งให้ออกขายยาได้โดยที่ไม่ต้องกลัวตำรวจ ส่วนตนกับพรรคพวกจะไปไล่ยิงตำรวจให้เอง ซึ่งในเหตุการณ์นี้เจ้าหน้าที่ตำรวจไม่สามารถสู้กับ Brotherhood of Jim ได้เลยเนื่องจากช่วงที่เกิดเหตุนั้นเหลือแค่นักเรียนตำรวจประจำการ แถมจำนวนก็น้อยกว่า จนสุดท้าย Puss Peeper จากหน่วยสืบราชการลับต้องยอมไกล่เกลี่ยให้ Brotherhood of Jim หยุดการก่อการร้ายในครั้งนั้นแลกกับการนิรโทษกรรมให้กับผู้ที่ก่อเหตุทุกคน ซึ่งสร้างความอับอายให้แก่ LSPD ที่ทำงานอย่างหละหลวมและไม่มีประสิทธิภาพจนคนสิ้นศรัทธาเป็นอย่างมาก

หลังจากเหตุการณ์นั้น ทางกรมตำรวจก็ได้มีการเปลี่ยนแปลงระเบียบ และได้มอบอาวุธหนักเป็นปืน Carbine Rifle ให้กับตำรวจทุกนายไว้ใช้ในกรณีที่จำเป็น และได้บัญญัติให้การกระทำการผิดกฎหมายที่มากกว่า 6 คนขึ้นไปถือเป็นการก่อการร้าย และมีบทลงโทษคือการถอนวีซ่าถาวร

หลังจากเหตุการณ์ปิดเมืองล่า จนท.มารวยก็ได้ร้องขอให้กรมตำรวจมีการฝึกยิงปืนและยุทธวิธีอยู่เป็นประจำ จนกรมตำรวจสามารถระงับเหตุและต่อกรกับอาชญากรได้อย่างมีประสิทธิภาพมากขึ้น จนทำให้เมืองค่อยๆ กลับมาสงบอีกครั้ง

## Noah Chapter 1 Act IV: LSPD vs. the World

ด้วยความสามารถในการระงับเหตุ ตัดสินใจ และการสั่งการ ทำให้เขาและ Jong Doodmhee ได้รับการเลื่อนขั้นจากหมู่ให้เป็นจ่าสิบเอกได้ภายในระยะเวลาแค่ 3 วันหลังจากเลื่อนขั้นขึ้นเป็นจ่าสิบตรี นั่นจึงเป็นเหตุที่ทำให้เขาต้องห่างจากพี่น้องทั้งสองคนของเขาเนื่องจากต้องแยกกันดูแลนักเรียนตำรวจรุ่นที่ 5 และรุ่นที่ 6 โดยในระหว่างนี้เขาก็ได้สนิทกับ Yao Muaylek และได้ฝึกจนเธอสามารถก้าวขึ้นมาเป็น commanding officer ได้อย่างรวดเร็วจากความสามารถในการสั่งการที่สามารถสั่งได้แม้กระทั่งรักษาการผบ.ตร. Marshall Butcher ให้เชื่องเป็นลูกแมวได้

หลังจากที่เมืองกลับมาสงบได้ไม่นาน เมืองแห่งนี้ก็กลับลุกเป็นไฟอีกครั้งด้วยอัตราอาชญากรรมในเหตุค้ายาเสพติดที่พุ่งขึ้นสูงมากขึ้นถึง 3 เท่าพร้อมกับการมาถึงของแก๊งหงษ์ซิ่ง (aka แก๊งคนจีน) ที่นำโดย Artao Taopun และ Manow Preaw รวมถึงการแผ่ขยายอิทธิพลของแก๊งดาวแดงที่นำทีมโดย Bung Zeed ที่ก่อคดีอุกฉกรรจ์อุ้ม ปล้น พยายามฆ่าเป็นว่าเล่น พร้อมกับอาการหมดไฟของเจ้าหน้าที่ตำรวจยศสัญญาบัตรหลายคนที่ทยอยลาออกและหายหน้าหายตาเนื่องจากหมด passion ในการทำงาน ไล่ตั้งแต่การหายไปของ Marshall Butcher, การลาออกของ Jack Silva, Smith Porridge, Michael Louis, Racky Marine ก็ยิ่งทำให้กรมตำรวจ Noah อ่อนแอยิ่งกว่าเดิม ด้วยเหตุนี้ทางรัฐบาลจึงได้เรียก Jim Hopup กลับมาเข้ากรมอีกครั้ง แลกกับการล้างประวัติอาชญากรรมทั้งหมดที่เคยก่อมาและได้รับยศ "ลูกพี่" ยศตำรวจที่สูงที่สุด มีอำนาจในการสั่งการเบ็ดเสร็จ อีกทั้งการเปิดรับนักเรียนตำรวจรุ่น 6 เป็นกรณีพิเศษ ที่รับเอาอดีตอาชญากรมือฉมังอย่าง Mengchai Sniper, Fox Aeros, และ Leo Leo หัวหอกแก๊ง Steel Horse เข้ามาทำสัญญาซาตานเป็นหน่วยไล่ล่าสังกัดกองปราบปราม (DOA) ด้วยเหตุนี้จึงทำให้ขวัญกำลังใจของกรมตำรวจกลับมาอีกครั้งหนึ่ง

ในระหว่างนี้ จ่ามารวยได้เห็นการพิพากษาคดีของ Jennie Potter เกือบทุกวัน แต่ยังไม่เคยได้เจอตัวจริง จึงได้เปิดแฟ้มประวัติอาชญากรรมดูและให้ความสนใจเป็นพิเศษ เนื่องจากเป็นคนเดียวในแก๊งหงษ์ซิ่งที่เขายังไม่เคยจับได้เลยแม้แต่ครั้งเดียว จนวันหนึ่งในขณะที่เข้าเวรเช้าอยู่ Artu Pratumwang ได้เข้ามาที่สน. เพื่อรับโทรศัพท์มือถือคืนหลังจากพ้นโทษ จึงทำให้จ่ามารวยได้พบกับ Jennie Potter เป็นครั้งแรก ด้วยหน้าตาที่น่ารัก และบุคลิก ลักษณะนิสัยของผู้หญิงที่ขยัน ไม่ยอมแพ้อะไรง่ายๆ ก็ทำให้เขารู้สึกสนใจ Jennie มากยิ่งขึ้นไปอีก จนวันหนึ่งได้เห็น Jennie ประกาศขาย Loot Box จึงได้เนียนโทรไปหาเพื่อซื้อกล่องและเริ่มจีบ Jennie ตั้งแต่นั้นมา

ในระหว่างนี้จ่ามารวยได้สร้างผลงานด้วยการจับแก๊งหงษ์ซิ่งได้รายวันจนครบแก๊ง บวกกับการที่กรมตำรวจต้องการตำรวจสัญญาบัตรเพิ่มมาแทนคนที่ลาออกและหายไป อีกทั้งยังเป็นตำรวจที่ไม่เคยโดนร้องเรียนเลย และคอยรับหน้าเวลามีเรื่องร้องเรียนเกิดขึ้น Jim Hopup จึงได้เลื่อนขั้นให้จากยศจ่าสิบเอกขึ้นไปเป็นร้อยตำรวจเอก (ผู้กอง) ดำรงตำแหน่ง LSPD Chief Officer และควบสังกัด State Police ฝ่ายสืบสวนสอบสวนไปด้วย ซึ่งหลังจากได้รับแต่งตั้งแค่วันเดียว เขาก็ได้จัดตั้งทีมไล่ล่า Lucia Jomkamam ที่ก่อเหตุพยายามฆ่า 14 คดีและสามารถจับตัวมาดำเนินคดีได้ขณะที่กำลังหนีกบดาน แต่เนื่องด้วยการรวบรวมหลักฐานและการทำเอกสารที่หละหลวมในขณะนั้น ทำให้ไม่สามารถดำเนินดคี Lucia ให้รับโทษเต็มตามที่ควรจะเป็นได้ จึงทำได้แค่ดำเนินคดีตามหลักฐานที่มี

ในระหว่างนี้ ความสัมพันธ์ระหว่างเขากับ Jennie Potter ก็พัฒนาขึ้นอย่างรวดเร็วจากการที่ Jennie โดนจับแล้วเขาต้องไปสอบสวนเธอบ่อยๆ และเขาก็ได้ขอคบกับ Jennie Potter ในวันที่ 18 กันยายน 2019

แต่ความรักทั้งคู่ก็ไม่ได้ราบรื่นนัก เนื่องจากเขาเองก็ต้องดูแลคดีพิเศษ กับคดีค้ายาเสพติดที่พุ่งขึ้นสูง บวกกับแก๊งของเธอที่ดันไปมีเรื่องกับแก๊งของ Bung Zeed จนต้องรีบหาอาวุธปืนเพื่อตัดสินกันกับแก๊งของ Bung Zeed ทำให้ทั้งคู่ได้มาเจอกันน้อยลง และจากการที่เขาต้องคลุกคลีกับประชาชนเพื่อบำบัดทุกข์ บำรุงสุขทุกคนอย่างทั่วถึง ทำให้มีบางครั้งที่ Jennie งอนที่เขาไม่สนใจเวลาที่เจอกับเธอ แต่ทั้งนี้ทั้งนั้นก็เป็นเพราะขณะนั้นเป็นเวลาที่เขาต้องปฏิบัติงาน แต่ทั้งคู่ก็สามารถพูดคุยเคลียร์ใจกันได้

จากนั้นไม่นานทางรัฐบาลได้ทำการเสรืมเขี้ยวเล็บให้กับกรมตำรวจด้วยการปรับปรุงยานพาหนะให้มีสมรรถนะที่ดีขึ้นเพื่อต่อกรกับ XA-21 โคตรซูเปอร์คาร์ที่โดดเด่นรอบด้านทั้งความเร็วต้น ความเร็วปลาย และการเกาะถนน จนทำให้คดีค้ายาเสพติดลดลงอย่างเห็นได้ชัด

ในระหว่างนี้ แก๊งหงษ์ซิ่งได้มีปัญหาภายในเนื่องจากการหายตัวไปของ Artao Taopun และ Manow Preaw จนทำให้ขาดเสาหลัก และกลายเป็นหลักปักโคลนอยู่สักพัก Rham Minburi (aka Rham Liberty) ก็ได้เข้ามาที่ประเทศ Noah ด้วยจุดประสงค์ 2 อย่างคือ 1) เข้ามาคุมบังเหียนแก๊งหงษ์ซิ่งแทน Artao และได้เปลี่ยนชื่อเป็นแก๊ง Liberty และ 2) ล้างแค้นให้กับ Konfu Minburi ที่โดนตำรวจจับตายจากเหตุที่เข้าไปช่วยเหลือ Artu Pratumwang และ Ben Gotham เหตุปล้นร้านสะดวกซื้อ ซึ่ง Rham ได้ประกาศกร้าวว่าจะตั้งตนเป็นศัตรูกับตำรวจอย่างชัดเจน ทำให้ Jennie เกิดความลำบากใจว่าวันหนึ่งจะต้องปะทะกับคนรักของตน บวกกับแนวทางในการดำเนินการของครอบครัวที่เปลี่ยนไป เธอจึงได้ขอเข้าฝึกงานเป็นนักเรียนตำรวจฝึกหัดพร้อมกับการรับนักเรียนตำรวจรุ่นที่ 7 เป็นกรณีพิเศษซึ่งประกอบไปด้วยอดีตหัวหอกแก๊ง Buckingham อย่าง Pablo Escobar, Eid Fly, Kevin Jaeger, Fox Hole, El Chapo และ Jong Doodmhee พร้อมกับคู่หูที่คอยมาเฝ้าสน.ทุกวันอย่าง Kevin De Bruyne (aka Kevin Hops) เด็กหนุ่มที่วางมือจากการเป็นโจรกระจอกและ Peem Niceday (aka ไอ้ปื๊ด, Pued Niceday) เอเลี่ยนผู้มาจากต่างดาวแล้วหาทางกลับดาวตัวเองไม่ได้

หลังจากที่แฝงตัวเป็นคลื่นใต้น้ำได้สักพัก Rham Minburi ก็ได้รวบรวมสมาชิกแก๊งเพิ่มจนเต็มแก๊ง และเริ่มก่อคดีอุกฉกรรจ์ทั้งปล้นร้านสะดวกซื้อ ปล้นธนาคาร อุ้มฆ่า ไม่เว้นแต่ละวัน โดยมีเป้าหมายเพียงอย่างเดียวคือการได้สู้กับตำรวจ ทำให้กลายเป็นศึกสงครามขนาดย่อมระหว่าง LSPD และแก๊ง Liberty จนเป็นไม้เบื่อไม้เมากัน

ในระหว่างนี้ Samajing Jobra ได้กลับมาที่เมืองหลังจากที่ไปพักผ่อนต่างประเทศเป็นเวลานาน และได้รู้ว่าพรรคพวกที่ร่วมก่ออาชญากรรมด้วยกันมาผันตัวไปเป็นตำรวจเกือบหมด จึงได้เกิดอาการน้อยใจ และได้คิดแผนปล้นธนาคาร Pacific Standard ขึ้นเพียงเพื่อที่จะดูว่าพรรคพวกของตนยังรักตนอยู่หรือเปล่า เขาได้ลักพาตัวไอ้จืดมาเพื่อเป็นตัวประกัน การเจรจาเป็นไปอย่างตึงเครียด เนื่องจาก Samajing ได้ขอให้คนเจรจาเป็นหน่วย Buckingham หลังจากที่กวาดเงินจากตู้เซฟได้แล้ว เขาก็ขนเงินพร้อมกับตัวประกัน และมารถคว่ำบริเวณหน้าหอดูดาว สถานการณ์เริ่มตึงเครียดมากขึ้นเมื่อระหว่างที่เจรจาให้มอบตัวนั้น Fox Hole ได้ทำการแปรพักต์ และไปยืนข้าง Samajing และหันปืนมาที่ตำรวจ จนถึงตอนที่ Samajing สติแตกจากความเครียด จึงได้ยิงไปยังพรรคพวกของตนที่เป็นตำรวจ Marshall Butcher จึงได้ลั่นไกแบบ double tap เพื่อวิสามัญ Samajing Jobra และ Fox Hole เสียชีวิตคาที่เกิดเหตุ และเมื่อหมอ Bee Loppy ได้มาถึงที่เกิดเหตุและพบว่าคู่หมั้นของตนที่เพิ่งขอตนแต่งงานเสียชีวิต เธอจึงสติแตกและควักปืนออกมาเล็งไปที่ตำรวจแล้วถามว่าทำไมต้องวิสามัญคู่หมั้นของตน ก่อนที่จะยิงไปที่พื้น แต่เนื่องจากความตึงเครียดของสถานการณ์ที่เกินจะควบคุม ทำให้ Marshall Butcher ต้องวิสามัญหมอ Bee อีกราย นั่นจึงทำให้หน่วย Buckingham ถึงกับเสียขวัญ และทำให้ Eid Fly สติแตกไปอีกคนและหยิบ AK-47 ของ Samajing ขึ้นมา พร้อมกับถามว่าทำไมต้องวิสามัญหมอ Bee ทั้งๆ ที่ไม่ได้ทำอะไรผิด ก่อนที่จะประกาศกร้าวมาว่า

> "ถ้าแค่ผู้หญิงคนเดียวยังไม่มีปัญญาจัดการได้ ตั้งแต่วินาทีนี้เป็นต้นไป ผมขอลาออกจากการเป็นตำรวจ"
>
>

ก่อนที่จะลั่นไกมาทางตำรวจ ผู้กองมารวยที่ประทับเล็งหัวไว้อยู่แล้วจึงลั่นไกเพื่อวิสามัญ Eid Fly ไปอีกราย และนั่นก็เป็นศพสุดท้ายในคืนนั้น และเป็นการสิ้นสุดตำนานของแก๊ง Buckingham แก๊งที่อยู่คู่กับเมืองมาแสนนาน

หลังจากที่ Jennie ได้เข้ามาเป็นตำรวจและเป็นคู่หูไล่ล่าอาชญากรร่วมกับมารวยได้สักพัก เขาก็ได้ตัดสินใจขอเธอแต่งงานหลังงานแต่งงานระหว่าง Mengchai Sniper กับ Nuu Nuum เนื่องจากด้วยหน้าที่การงานของเขาทำให้เขาต้องเสี่ยงชีวิตอยู่ตลอดเวลา ไม่รู้ว่าวันไหนจะเป็นวันตายของเขา โดยได้วางแผนร่วมกับหน่วย State Police ที่จับ Pongsatorn Matchakeua (aka Hah Araina) ที่ก่อเหตุลอบยิง Mengchai Sniper ระหว่างงานแต่งแกล้งทำเป็นว่าผู้กองมารวยโดนยิงบาดเจ็บสาหัส ก่อนที่จะขอเธอแต่งงาน และเธอก็ตอบตกลง และทั้งคู่ก็ได้แต่งงานกันในวันที่ 6 พฤศจิกายน 2019